Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 437/13)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“RIBERA DEL GUADIANA”

PDO-ES-A1295-AM03

Paziņojuma datums: 29.9.2020.

APSTIPRINĀTĀ GROZĪJUMA APRAKSTS UN PAMATOJUMS

1. Jauni vīna veidu nosaukumi

GROZĪJUMS

Saskaņā ar jaunajiem noteikumiem baltvīns, sārtvīns un sarkanvīns, kas tiek darīts, neizmantojot koka mucas, ir jāapzīmē ar joven (“jauns”).

Atšķirībā no visiem pārējiem vīniem šāda veida vīnam iepriekšējās produkta specifikācijas versijās īpašs nosaukums nebija piešķirts. Tādējādi, lai visus vīna veidus varētu marķēt ar vienotu norādi, attiecībā uz baltvīnu, sārtvīnu un sarkanvīnu, kurš nav izturēts koka mucās, ir ieviests apzīmējums joven.

Apzīmējums vino de guarda (“vīns noturēšanai”, t. i., vīns, kas ir piemērots izturēšanai pudelēs) ir aizstāts ar otras elaboraciones en barrica (“citi mucās izturēti vīni”), norādot uz kādu no sarkanvīna veidiem.

Attiecīgi tiek grozīts produkta specifikācijas 2. un 3. punkts, kā arī vienotā dokumenta 4. punkts un 5. punkta a) apakšpunkts.

Šis ir uzskatāms par standarta grozījumu, jo tas neatbilst nevienam no gadījumiem, kas minēti 14. panta 1. punktā Komisijas 2018. gada 17. oktobra Deleģētajā Regulā (ES) 2019/33, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz cilmes vietas nosaukumu, ģeogrāfiskās izcelsmes norāžu un tradicionālo apzīmējumu aizsardzības pieteikumiem vīna nozarē, iebilduma procedūru, lietošanas ierobežojumiem, produkta specifikācijas grozījumiem, aizsardzības anulēšanu un marķēšanu un noformēšanu.

PAMATOJUMS

Apzīmējums joven tiek izmantots, lai attiecīgo veidu vīnus atšķirtu no tāda vīna, kas noteiktu laiku izturēts koka mucā.

Attiecībā uz apzīmējumu vino de guarda – kopš pirmās produkta specifikācijas sagatavošanas 2011. gadā gandrīz nevienam vīnam nav piešķirta norāde otras elaboraciones en barrica, jo ražotājiem nav bijusi pietiekama izpratne par šo marķējumu, lai gan tirgū ir lielāks pieprasījums pēc vīna, kuram nav bijusi ilga saskare ar koku, nekā pēc citiem mucās izturēta vīna veidiem.

2. Izmaiņas attiecībā uz spirta saturu, cukuru saturu un gaistošo skābumu

GROZĪJUMS

Grozījums ietver šādas izmaiņas:

— joven (“jauns”) veida baltvīnam: — ir noteikta kopējā spirta tilpumkoncentrācija: 9 %–15 %, — ir samazināta faktiskās spirta tilpumkoncentrācijas minimālā vērtība: no 10 % uz 9 %,

— baltvīnam, kas tiek darīts koka mucās: — ir noteikta kopējā spirta tilpumkoncentrācija: 9 %–15 %, — fermentado en barrica (“raudzēts mucā”) veida vīnam ir samazināta faktiskās spirta tilpumkoncentrācijas minimālā vērtība: no 10 % uz 9 %, — crianza (izturēts vismaz 18 mēnešus), reserva (izturēts vismaz divus gadus) un gran reserva (izturēts vismaz četrus gadus) veida vīnam ir samazināta faktiskās spirta tilpumkoncentrācijas minimālā vērtība: no 12,5 % uz 9 %, — rādītājs “kopējais reducējošo cukuru saturs” ir aizstāts ar “kopējais cukuru saturs”, — ir pievienots jauns vīna apakšveids “pussausais” un noteiktas tā vērtības, — maksimālais gaistošais skābums tiek aprēķināts, pamatojoties uz kopējo spirta tilpumkoncentrāciju,

— sārtvīnam: — ir noteikta kopējā spirta tilpumkoncentrācija: 9 %–15 %, — ir samazināta faktiskās spirta tilpumkoncentrācijas minimālā vērtība: no 11 % uz 9 %, — rādītājs “kopējais reducējošo cukuru saturs” ir aizstāts ar “kopējais cukuru saturs”, — ir pievienoti jauni vīna apakšveidi “pussausais”, “pussaldais” un “saldais” un noteiktas to vērtības,

— joven (“jauns”) veida sarkanvīnam: — ir noteikta kopējā spirta tilpumkoncentrācija: 11 %–15 %, — ir samazināta faktiskās spirta tilpumkoncentrācijas minimālā vērtība: no 12 % uz 11 %, — rādītājs “kopējais reducējošo cukuru saturs” ir aizstāts ar “kopējais cukuru saturs”, — ir pievienoti jauni vīna apakšveidi “pussausais”, “pussaldais” un “saldais” un noteiktas to vērtības,

— sarkanvīnam, kas tiek darīts koka mucās: — otras elaboraciones en barrica (“citi mucās izturēti vīni”) veida vīnam ir piešķirts jauns nosaukums vino de guarda (“vīns noturēšanai”, t. i., vīns, kas ir piemērots izturēšanai pudelēs), — ir noteikta kopējā spirta tilpumkoncentrācija: 11 %–15 %, — fermentado en barrica (“raudzēts mucā”) un tinto roble (“ozolkoka mucā izturēts sarkanvīns”) veida vīnam ir samazināta faktiskās spirta tilpumkoncentrācijas minimālā vērtība: no 12 % uz 11 %, — crianza (izturēts vismaz divus gadus), reserva (izturēts vismaz trīs gadus) un gran reserva (izturēts vismaz piecus gadus) veida vīnam ir samazināta faktiskās spirta tilpumkoncentrācijas minimālā vērtība: no 12,5 % uz 11 %, — rādītājs “kopējais reducējošo cukuru saturs” ir aizstāts ar “kopējais cukuru saturs”, — ir pievienots jauns vīna apakšveids “pussausais” un noteiktas tā vērtības, — maksimālais gaistošais skābums tiek aprēķināts, pamatojoties uz kopējo spirta tilpumkoncentrāciju.

Attiecīgi tiek grozīts produkta specifikācijas 2. punkts un vienotā dokumenta 4. punkts.

Šis ir uzskatāms par standarta grozījumu, jo tas neatbilst nevienam no gadījumiem, kas minēti 14. panta 1. punktā Komisijas 2018. gada 17. oktobra Deleģētajā Regulā (ES) 2019/33, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz cilmes vietas nosaukumu, ģeogrāfiskās izcelsmes norāžu un tradicionālo apzīmējumu aizsardzības pieteikumiem vīna nozarē, iebilduma procedūru, lietošanas ierobežojumiem, produkta specifikācijas grozījumiem, aizsardzības anulēšanu un marķēšanu un noformēšanu.

PAMATOJUMS

Kopš produkta specifikācijas sākotnējās izstrādes 2011. gadā vīna tirgū ir notikušas ievērojamas izmaiņas, un šobrīd arvien pieprasītāki ir vīni ar zemāku spirta saturu un jaunie vīna veidi ar augstāku kopējo cukuru saturu.

Ražotāji, kuri izmanto šo cilmes vietas nosaukumu, arī vēlas, lai lielākā daļa robežvērtību, kuras produkta specifikācijā noteiktas attiecībā uz analītiskajām īpašībām, tiktu saskaņotas ar tiesību aktos noteiktajām prasībām, sniedzot iespēju ražotājiem pēc izvēles noteikt stingrākus nosacījumus.

Visbeidzot, visiem jaunajiem apakšveidiem ir noteikts maksimālais atļautais sēra dioksīda saturs, kas atbilst maksimālajam apjomam, kuru pieļauj ES tiesību akti (attiecībā uz cukuru saturu).

3. Izmaiņas organoleptisko īpašību aprakstā

GROZĪJUMS

Tā kā kontroles iestāde ir ieguvusi akreditāciju saskaņā ar standartu UNE EN 170025 (Spānijā pieņemtais standarts ISO/IEC 17025), ir veiktas izmaiņas organoleptiskās testēšanas metodē un ir nepieciešami šādi grozījumi:

— rādītājam “garšas un smaržas apvienojums” jaunajā specifikācijā ir nosaukums “aromāts”,

— rādītāja “līdzsvars” jaunais nosaukums ir “garšas līdzsvars”,

— smaržas un aromāta īpašību uzskaitījumam ir pievienoti raksturlielumi “ziedu” un “raudzēšanai raksturīgs”,

— attiecībā uz pussausiem, pussaldiem un saldiem vīniem rādītājā “garšas līdzsvars” ir pievienota īpašība “iespējama nedaudz salda garša”,

— ir pievienotas jaunas nokrāsas,

— rādītājam intensidad, ar kuru tiek aprakstīta krāsas intensitāte, ir dots jauns nosaukums capa [spāņu valodā izmantots termins, kura burtiskā nozīme ir “apmetnis” un kuru bieži izmanto, raksturojot krāsas intensitāti].

Attiecīgi tiek grozīts produkta specifikācijas 2. punkts un vienotā dokumenta 4. punkts.

Šis ir uzskatāms par standarta grozījumu, jo tas neatbilst nevienam no gadījumiem, kas minēti 14. panta 1. punktā Komisijas 2018. gada 17. oktobra Deleģētajā Regulā (ES) 2019/33, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz cilmes vietas nosaukumu, ģeogrāfiskās izcelsmes norāžu un tradicionālo apzīmējumu aizsardzības pieteikumiem vīna nozarē, iebilduma procedūru, lietošanas ierobežojumiem, produkta specifikācijas grozījumiem, aizsardzības anulēšanu un marķēšanu un noformēšanu.

PAMATOJUMS

2015. gada 31. jūlijā cilmes vietas nosaukuma “Ribra del Guadiana” regulatīvā padome (Vincal Laboratorios) saņēma akreditāciju organoleptiskajai testēšanai saskaņā ar standartu UNE-EN ISO/IEC 17025.

Akreditācijas rezultātā ir veiktas turpmāk norādītās izmaiņas.

JAUNI NOSAUKUMI RĀDĪTĀJIEM, KAS TIEK IZMANTOTI DAŽĀDU ORGANOLEPTISKO ĪPAŠĪBU ANALĪZEI

Lai iegūtu šo akreditāciju, kontroles iestādei bija jāizstrādā testēšanas metode. Saskaņā ar metodei pievienoto tehnisko informāciju vērtības, kas tiek analizētas attiecībā uz rādītāju “garšas un smaržas apvienojums” (“salds”, “skābs”, “spirtots”, “ar ogļskābo gāzi”), iepriekšējā produkta specifikācijas versijā bija ietvertas sadaļā “līdzsvars”.

Tāpat īpašības, kas tiek analizētas attiecībā uz rādītāju ar jauno nosaukumu “aromāts” (“augļains”, “ziedu”, “raudzēšanai raksturīgs”, “ar koksnes niansēm” un “ar grauzdējuma niansēm”), iepriekšējā versijā bija ietvertas rādītājā “garšas un smaržas apvienojums”.

Tādēļ tika veiktas šādas izmaiņas:

— rādītājam “garšas un smaržas apvienojums” ir dots jauns nosaukums “aromāts”,

— rādītāja “līdzsvars” jaunais nosaukums ir “garšas līdzsvars”.

JAUNU ORGANOLEPTISKO ĪPAŠĪBU PIEVIENOŠANA

Akreditētajā testēšanas metodē “smaržas” un “aromāta” īpašības tiek izvērtētas atsevišķi. Tā rezultātā ir noteikts, ka konkrētu vīnogu šķirņu vīnos bieži sastopamas īpašības ir “ziedu” un “raudzēšanai raksturīga” smarža un aromāts (tās nebija iekļautas iepriekšējā produkta specifikācijas versijā).

Tādēļ tika veiktas šādas izmaiņas:

— kā iespējamie smaržas raksturlielumi baltvīnam, sārtvīnam un sarkanvīnam, kura darīšanā nav izmantotas koka mucas, ir pievienotas īpašības “ziedu” un “raudzēšanai raksturīga”,

— kā iespējamie aromāta raksturlielumi baltvīnam, sārtvīnam un sarkanvīnam, kura darīšanā nav izmantotas koka mucas, ir pievienotas īpašības “ziedu” un “raudzēšanai raksturīgs”.

JAUNO VĪNA KATEGORIJAS APAKŠVEIDU ORGANOLETISKO ĪPAŠĪBU PIEVIENOŠANA

Jaunajiem vīna apakšveidiem, kas tika pievienoti specifikācijai, t. i., pussausais, pussaldais un saldais vīns, bija jānosaka organoleptiskās īpašības, kas attiecināmas uz dažādajiem vīna veidiem.

4. Izmaiņas attiecībā uz vīndarības metodēm

GROZĪJUMS

— Ir pievienotas ražošanas procedūras attiecībā uz jaunajiem apakšveidiem (pussausais, pussaldais un saldais vīns).

— Ir pievienots izturēšanas procesa sākuma datums, lai standartizētu izturēšanas ilgumu fermentado en barrica, tinto roble, vino de guarda, crianza, reserva un gran reserva veida vīnam (t. i., tādi vīna veidi, kas dažādus laika posmus tiek izturēti koka mucās).

— Lai standartizētu vīna izturēšanā izmantoto mucu tilpumu, tas ir palielināts līdz maksimālajam apjomam, kas tiesību aktos noteikts tinto roble un vino de guarda veida vīnam.

— Ir svītrota atsauce uz “daļēju raudzēšanu mucās”fermentado en barrica veida baltvīnam un sarkanvīnam.

Attiecīgi tiek grozīts produkta specifikācijas 3. punkts un vienotā dokumenta 5. punkta a) apakšpunkts.

Šis ir uzskatāms par standarta grozījumu, jo tas neatbilst nevienam no gadījumiem, kas minēti 14. panta 1. punktā Komisijas 2018. gada 17. oktobra Deleģētajā Regulā (ES) 2019/33, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz cilmes vietas nosaukumu, ģeogrāfiskās izcelsmes norāžu un tradicionālo apzīmējumu aizsardzības pieteikumiem vīna nozarē, iebilduma procedūru, lietošanas ierobežojumiem, produkta specifikācijas grozījumiem, aizsardzības anulēšanu un marķēšanu un noformēšanu.

PAMATOJUMS

Produkta specifikācijā attiecībā uz jauno baltvīnu iepriekš bija ietverts tikai “pussausais”, “pussaldais” un “saldais” apakšveids, norādot, ka tie būtu jāražo atbilstoši piemērojamiem noteikumiem. Tā kā tagad šie apakšveidi ir attiecināmi arī uz citiem vīna veidiem, ir jēgpilni norādīt, kādi konkrēti ir šie noteikumi.

Produkta specifikācijā nebija ietverti nekādi noteikumi attiecībā uz izturēšanas perioda sākumu mucās izturētam vīnam, lai gan regulatīvā padome bija pieņēmusi iekšēju noteikumu par izturēšanas sākuma datumu, kas tika balstīts uz ražošanas apgabalam ierasto ražas novākšanas laiku (parasti augusts vai septembris). Nākamais loģiskais solis bija padarīt šo noteikumu par standartu un iekļaut produkta specifikācijā.

Jau kopš cilmes vietas nosaukuma shēmas darbības sākuma, t. i., kopš produkta specifikācijas sākotnējās izstrādes 2011. gadā, ražotāji ir pieprasījuši mucu tilpuma noteikumus saskaņot ar tiesību aktos noteiktajām robežvērtībām.

Ir svītrota iespēja ražot vīnu, kas daļēji raudzēts mucās, jo visas vīna darītavas, kuras izmanto šo praksi, notur vīnu ozolkoka mucās visu raudzēšanas laiku un nekad nekupē to ar vīnu, kas nav raudzēts mucās.

5. Garantijas marķējuma veidi

GROZĪJUMS

Ar šo grozījumu tiek noteikti garantijas marķējuma veidi, kas izmantojami katram vīna veidam.

Attiecīgi tiek grozīts produkta specifikācijas 8. punkts un vienotā dokumenta 9. punkts.

Šis ir uzskatāms par standarta grozījumu, jo tas neatbilst nevienam no gadījumiem, kas minēti 14. panta 1. punktā Komisijas 2018. gada 17. oktobra Deleģētajā Regulā (ES) 2019/33, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz cilmes vietas nosaukumu, ģeogrāfiskās izcelsmes norāžu un tradicionālo apzīmējumu aizsardzības pieteikumiem vīna nozarē, iebilduma procedūru, lietošanas ierobežojumiem, produkta specifikācijas grozījumiem, aizsardzības anulēšanu un marķēšanu un noformēšanu.

PAMATOJUMS

Katram vīna veidam ir jāpiešķir konkrēts garantijas marķējums. Tādējādi ar šo grozījumu:

— tiek piešķirts noteikta veida garantijas marķējums fermentado en barrica veida vīnam, kuram šobrīd nav marķējuma,

— lai samazinātu iespēju šos terminus sajaukt, tiek noteikts, ka garantijas marķējuma veids, kas izmantojams joven vīnam, ir cosecha (“ražas gada vīns”) marķējums.

VIENOTAIS DOKUMENTS

1. Produkta nosaukums

“Ribera del Guadiana”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna(-u) apraksts

BALTVĪNS

Izskats

Dzidrums – dzidrs vai ar nelielu tartrātu klātbūtni. Nokrāsa – no dzeltenas līdz zeltainai nokrāsai

Smaržas palete

Smarža – sajūtams augļu un/vai ziedu aromāts un/vai raudzēšanai raksturīga smarža, kā arī koksnes un grauzdējuma nianses

Garšas palete

Aromāts – sajūtams augļu un/vai ziedu aromāts un/vai raudzēšanai raksturīga smarža, kā arī koksnes un grauzdējuma nianses

Garšas līdzsvars – sabalansēta spirta un skābuma attiecība, iespējama nedaudz salda garša Pēcgarša – noturīga, aromātiska pēcgarša

* Maksimālā sēra dioksīda robežvērtība vīnam ar cukuru saturu, kas ir vismaz 5 g/l: 240 mg/l

* Baltvīnam, kas tiek darīts koka mucās, ar spirta tilpumkoncentrāciju līdz 10 % maksimālais gaistošais skābums ir 1 g/l un papildu 0,06 g/l par katru spirta satura procentu, kas pārsniedz 10 %, kopā maksimāli veidojot 1,08 g/l. Vispārīgās analītiskās īpašības Maksimālais kopējais spirta saturs (tilp. %): 15 Minimālais faktiskais spirta saturs (tilp. %): 9 Minimālais kopējais skābums: 4,5 g/l (izteikts vīnskābē) Maksimālais gaistošais skābums (miliekvivalentos litrā): 10 Maksimālais kopējais sēra dioksīda saturs (miligramos litrā): 180

SĀRTVĪNS

Izskats

Dzidrums – dzidrs vai ar nelielu tartrātu klātbūtni. Nokrāsa – no sārtas līdz oranžai nokrāsai, ietverot sarkanīgus toņus

Smaržas palete

Smarža – sajūtams augļu un/vai ziedu aromāts un/vai raudzēšanai raksturīga smarža, kā arī koksnes un grauzdējuma nianses

Garšas palete

Aromāts – sajūtams augļu un/vai ziedu aromāts un/vai raudzēšanai raksturīga smarža, kā arī koksnes un grauzdējuma nianses

Garšas līdzsvars – sabalansēta spirta un skābuma attiecība, iespējama nedaudz salda garša Pēcgarša – noturīga, aromātiska pēcgarša

* Maksimālā sēra dioksīda robežvērtība vīnam ar cukuru saturu, kas ir vismaz 5 g/l: 240 mg/l Vispārīgās analītiskās īpašības Maksimālais kopējais spirta saturs (tilp. %): 15 Minimālais faktiskais spirta saturs (tilp. %): 9 Minimālais kopējais skābums: 4,5 g/l (izteikts vīnskābē) Maksimālais gaistošais skābums (miliekvivalentos litrā): 10 Maksimālais kopējais sēra dioksīda saturs (miligramos litrā): 180

SARKANVĪNS

Izskats

Dzidrums – dzidrs vai ar nelielu tartrātu vai krāsvielu klātbūtni. Nokrāsa – no violetas līdz sarkanbrūnai nokrāsai, intensīvi toņi

Smaržas palete

Smarža – sajūtams augļu un/vai ziedu aromāts un/vai raudzēšanai raksturīga smarža, kā arī koksnes un grauzdējuma nianses

Garšas palete

Aromāts – sajūtams augļu un/vai ziedu aromāts un/vai raudzēšanai raksturīga smarža, kā arī koksnes un grauzdējuma nianses

Garšas līdzsvars – sabalansēta spirta un skābuma attiecība, iespējama nedaudz salda garša Pēcgarša – noturīga, aromātiska pēcgarša

* Maksimālā sēra dioksīda robežvērtība vīnam ar cukuru saturu, kas ir vismaz 5 g/l: 190 mg/l

* Sarkanvīnam, kas tiek darīts koka mucās, ar spirta tilpumkoncentrāciju līdz 10 % maksimālais gaistošais skābums ir 1 g/l un papildu 0,06 g/l par katru spirta satura procentu, kas pārsniedz 10 %, kopā maksimāli veidojot 1,2 g/l. Vispārīgās analītiskās īpašības Maksimālais kopējais spirta saturs (tilp. %): 15 Minimālais faktiskais spirta saturs (tilp. %): 11 Minimālais kopējais skābums: 4 g/l (izteikts vīnskābē) Maksimālais gaistošais skābums (miliekvivalentos litrā): 13,33 Maksimālais kopējais sēra dioksīda saturs (miligramos litrā): 150

5. Vīndarības metodes

a) Īpašās vīndarības metodes

Īpašā vīndarības metode

Izspiežot no novāktajām vīnogām misu/vīnu un atdalot to no izspaidām, ir jāizmanto atbilstošs spiediens, lai nodrošinātu, ka izspiešanas apjoms nepārsniedz 70 l vīna no 100 kg vīnogu.

Baltie un sarkanie fermentado en barrica vīni ir jāraudzē ozolkoka mucās ar tilpumu līdz 600 l.

Tinto roble vīni ir jāiztur 90 dienas, no kurām vismaz 60 dienas – ozolkoka mucās ar tilpumu līdz 600 l.

Vino de guarda vīni ir jāiztur 365 dienas, no kurām vismaz 60 dienas – ozolkoka mucās ar tilpumu līdz 600 l.

Minētie izturēšanas periodi sākas katra ražas novākšanas gada 1. oktobrī.

b) Maksimālais ražas iznākums

Balto vīnogu šķirnes:

12 000 kg vīnogu no hektāra

84 hl no hektāra

Sarkano vīnogu šķirnes:

10 000 kg vīnogu no hektāra

70 hl no hektāra

6. Noteiktais ģeogrāfiskais apgabals

— TIERRA DE BARROS teritorijā esošās pašvaldības: Aceuchal, Ahillones, Alange, Almendralejo, Arroyo de San Serván, Azuaga, Berlanga, Calamonte, Corte de Peleas, Entrín Bajo, Feria, Fuente del Maestre, Granja de Torrehermosa, Higuera de Llerena, Hinojosa del Valle, Hornachos, La Morera, La Parra, Llera, Llerena, Maguilla, Mérida (Gvadjanas upes kreisajā krastā), Nogales, Palomas, Puebla del Prior, Puebla de la Reina, Ribera del Fresno, Salvatierra de los Barros, Santa Marta de los Barros, Solana de los Barros, Torre de Miguel Sesmero, Torremegía, Valencia de las Torres, Valverde de Llerena, Villafranca de los Barros un Villalba de los Barros.

— MATANEGRA teritorijā esošās pašvaldības: Bienvenida, Calzadilla, Fuente de Cantos, Medina de las Torres, Puebla de Sancho Pérez, Los Santos de Maimona, Usagre, Valencia del Ventoso un Zafra.

— RIBERA ALTA teritorijā esošās pašvaldības: Aljucén, Benquerencia, Campanario, Carrascalejo, Castuera, La Coronada, Cristina, Don Álvaro, Don Benito, Esparragalejo, Esparragosa de la Serena, Higuera de la Serena, La Garrovilla, Guareña, La Haba, Magacela, Malpartida de la Serena, Manchita, Medellín, Mengabril, Mérida (Gvadjanas upes labajā krastā), Mirandilla, Monterrubio de la Serena, La Nava de Santiago, Navalvillar de Pela, Oliva de Mérida, Quintana de la Serena, Rena, San Pedro de Mérida, Santa Amalia, Trujillanos, Valdetorres, Valverde de Mérida, Valle de la Serena, Villagonzalo, Villanueva de la Serena, Villar de Rena, Zalamea de la Serena un Zarza de Alange.

— RIBERA BAJA teritorijā esošās pašvaldības: La Albuera, Almendral, Badajoz, Lobón, Montijo, Olivenza, La Roca de la Sierra, Talavera de la Real, Torremayor, Valverde de Leganés un Villar del Rey.

— MONTÁNCHEZ teritorijā esošās pašvaldības: Albalá, Alcuéscar, Aldea de Trujillo, Aldeacentenera, Almoharín, Arroyomolinos de Montánchez, Casas de Don Antonio, Escurial, Garciaz, Heguijuela, Ibahernando, La Cumbre, Madroñera, Miajadas, Montánchez, Puerto de Santa Cruz, Robledillo de Trujillo, Salvatierra de Santiago, Santa Cruz de la Sierra, Santa Marta de Magasca, Torre de Santa María, Torrecilla de la Tiesa, Trujillo, Valdefuentes, Valdemorales, Villamesías un Zarza de Montánchez.

— CAÑAMERO teritorijā esošās pašvaldības: Alía, Berzocana, Cañamero, Guadalupe un Valdecaballeros.

7. Galvenā(-ās) vīna vīnogu šķirne(-es)

‘CABERNET SAUVIGNON’

‘CAYETANA BLANCA’

‘GRACIANO’

‘MACABEO’ – ‘VIURA’

‘MERLOT’

‘PARDINA’ – ‘JAÉN BLANCO’

‘SYRAH’

‘TEMPRANILLO’ – ‘CENCIBEL’

‘TEMPRANILLO’ – ‘TINTO FINO’

8. Saiknes apraksts

Baltvīns

Vīna īpašības nosaka apgabalā valdošais Vidusjūras klimats.

Apgabalā darītais baltvīns ir pazīstams ar savu izteikti atšķirīgo raksturu – augļainu un aromātisku garšu/smaržu apvienojumā ar mēreni augstu skābuma līmeni.

Nelielais nokrišņu daudzums nozīmīgos vīnogu audzēšanas cikla posmos samazina sēnīšu izraisīto slimību risku, kas tiešā veidā ietekmē iegūtā vīna kvalitāti.

Sārtvīns

Vīna īpašības nosaka apgabalā valdošais Vidusjūras klimats.

Šādi dabas apstākļi piešķir vīnam augstu tanīnu saturu un intensīvu krāsu, kā arī atbilstošu spirta saturu un skābuma līmeni. Vīnogu gatavības pakāpe nodrošina vīnam tā atšķirīgo aromātu.

Nelielais nokrišņu daudzums nozīmīgos vīnogu audzēšanas cikla posmos samazina sēnīšu izraisīto slimību risku, kas tiešā veidā ietekmē iegūtā vīna kvalitāti.

Sarkano vīnogu šķirnes, kuras nav vietējas izcelsmes, ir pielāgojušās šiem apstākļiem, tādējādi nodrošinot apgabalam raksturīgos vīnus.

Sarkanvīns

Vīna īpašības nosaka apgabalā valdošais Vidusjūras klimats.

Šādi dabas apstākļi piešķir vīnam augstu tanīnu saturu un intensīvu krāsu, kā arī atbilstošu spirta saturu un skābuma līmeni. Vīnogu gatavības pakāpe nodrošina vīnam tā atšķirīgo aromātu.

Nelielais nokrišņu daudzums nozīmīgos vīnogu audzēšanas cikla posmos samazina sēnīšu izraisīto slimību risku, kas tiešā veidā ietekmē iegūtā vīna kvalitāti.

Sarkano vīnogu šķirnes, kuras nav vietējas izcelsmes, ir pielāgojušās šiem apstākļiem, tādējādi nodrošinot apgabalam raksturīgos vīnus.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķējumu

Nosacījuma apraksts:

atbilstoši piemērojamajiem ES tiesību aktiem uz iepakojuma, kurā ACVN “Ribera del Guadiana” vīni tiek tirgoti, ir jāpievieno marķējums, kas ietver aizsargāto nosaukumu.

Uz iepakojuma jānorāda arī garantijas marķējums ar attiecīgu numuru; katram vīna veidam izmantojams konkrēts garantijas marķējums. Ar šo garantijas marķējumu, kuru izsniedz regulatīvā padome, produktam tiek piešķirts sertifikāts, nodrošinot iespēju izsekot vīnu pēc tā laišanas tirgū.

Garantijas marķējuma veidi, kas izmantojami katram vīna veidam:

cosecha (“ražas gada vīns”) marķējums ir izmantojams joven un fermentado en barrica veida vīniem;

tinto roble marķējums ir izmantojams tinto roble veida vīniem;

vino de guarda marķējums ir izmantojams vino de guarda veida vīniem;

crianza marķējums ir izmantojams crianza veida vīniem;

reserva marķējums ir izmantojams reserva veida vīniem;

gran reserva marķējums ir izmantojams gran reserva veida vīniem.

Saite uz produkta specifikāciju

http://www.juntaex.es/filescms/con03/uploaded_files/SectoresTematicos/Agroalimentario/Denominacionesdeorigen/PliegoCondiciones2.pdf

(1) OV L 9, 11.1.2019., 2. lpp.